Lough Derg

:*For innsjøen ved samme navn i [[Donegal (grevskap)|Donegal]] se [[Lough Derg (Donegal)|Lough Derg]]
*'Lough Derg*', historisk *Lough Dergart* ([[irsk]]: *Loch Deirgeirt*) er den nest største innsjøen (*lough/loch*) i [[Irland]] (etter [[Lough Corrib]]) og den tredje største innsjøen i hele [[Irland]] (den største er [[Lough Neagh]]). Det er en lang og relativt smal innsjø som ligger mellom grevskapene [[Tipperary (grevskap)|Tipperary]] i øst, [[Galway (grevskap)|Galway]] i nordvest og [[Clare (grevskap)|Clare]] i sørvest. Dergh er den siste av tre store innsjøer på elven [[Shannon]], de andre to som ligger lenger nord er [[Lough Ree]] og [[Lough Allen]]. Byer og landsbyer ved Lough Derg er blant annet [[Portumna]], [[Killaloe]] & Ballina, Dromineer, Terryglass, Mountshannon og Garrykennedy.

== Navn ==
Innsjøens navn utviklet seg fra den irske *Loch Deirgdheirc*. Dette var et av navnene til In Dagda, det [[gammelirsk]]e på en irsk gud, framstilt som farsfigur, og betyr bokstavelig talt «røde øyne».

== Geografi ==
På det dypeste er innsjøen 36 meter dyp og dekker et område på 130 km2. Like nedstrøms fra der Lough Derg munner ut i elven [[Shannon]] ligger Doonassfossen, det største fallet på den ellers svakt hellende elven. I nærheten ligger vannkraftverket [[Ardnacrusha]], som, da det ble bygget i 1927, var verdens største.

== Bruk og anvendelse ==

På 1800-tallet var Lough Derg en viktig ferdeselåre fra havnen i [[Limerick]] til [[Dublin]] gjennom kanalene i Irlands midtland. Lough Derg, som kan navigeres over hele dens 38,6 km lengde, er i dag populær blant lystbåter og andre fritidsfartøyer, i tillegg til seiling og fiske. Universitetet i Limerick har et aktivitetssenter ved innsjøen, like nord for [[Killaloe]], hvor det er [[kano]]er, [[kajakk]]er, [[brettseiling]], seilbåter og andre rekreasjoner og fritidsaktiviteter.

Redningstjenesten [[Royal National Lifeboat Institution|RNLI Lifeboat]] er lokalisert ved Lough Derg, basert ved Dromineer, den første innlandsstasjonen i Irland. I juni 2013 ble 35 personer brakt i sikkerhet da en stor redningsinnsats ble iverksatt etter at et internasjonalt roarrangement ble rammet av hardt vær.

Dublins byråd offentliggjorde en plan i 2011 for en rørledning for å levere opptil 350 millioner liter vann om dagen fra Lough Derg til Dublin by og region. I 2016 ble Parteen-bassenget sør for innsjøen valgt som foreslått område. Vann ville bli pumpet til en trykktank ved området Knockanacree nær byen Cloughjordan i grevskapet Tipperary og tyngdekraften matet derfra til Dublin.

== Økologi ==
Et par [[havørn]]er hekket først på en øy i Lough Derg i 2012. Dette markerte en stor suksess for det irske gjeninnføringsprogrammet for denne fuglearten som begynte sommeren 2007. Ørnene kom fra og med velvillig hjelp fra Norge.

En stor [[Invaderende art|invasive]] eller angripende ferskvann[[alge]], *Nitellopsis obtusa*, ble først registrert i Irland i denne innsjøen i 2016. I 2021 ble invasive eller inntrengende quaggamusslinger (*Dreissena bugensis*) oppdaget i innsjøen og i Lough Ree av et forskerteam fra [[University College Dublin]].

North-East Shore er oppført som et [[spesielt viktig verneområde]].

== Bilder ==
<gallery mode="packed" heights="120px">
Sign-1020906, M7, Co. Limerick, Ireland.jpg|Tospråklig irsk-engelsk turistskilt ved avkjørsel 27 på M7.
Lough Derg, Co. Clare - geograph.org.uk - 507748.jpg|Steinbrygge mot innsjøen og gressende sauer i forgrunnen.
Lough Derg - geograph.org.uk - 290238.jpg|Utsikt over Lough Derg vestover mot Scariff fra Parker Point i Tipperary
Tinarana Bay, Lough Derg - geograph.org.uk - 290237.jpg|Tinaranabukten fra vestbredden av Lough Derg.
</gallery>

== Referanser ==
<references />

== Eksterne lenker ==

* [https://www.youtube.com/watch?v=DFDy3a90uWU Flyfoto av Lough Dergs nordlige kyster, med Terryglass Drominagh og Kilgarvan Quay], *YouTube''
* Om vannveiene i Irland